Parr etter City-tapet: - Hadde fortjent ett poeng
- Det var en tøff kamp, kanskje den tøffeste her på denne banen i Premier League denne sesongen, sier Edin Dzeko ifølge BBC. Parr hadde en meget god sesong da Palace rykket opp i fjor, men etter skadeavbrekk har det tatt tid før han kom tilbake på laget. Nå har han fått flere kamper under beltet, etter at han debuterte med å lage straffe som innbytter mot Newcastle rett før jul. I store deler av kampen hindret han City-lynving Jesus Navas fra å skape noen særlige farligheter å melde om. - Det sier litt at City-keeper Joe Hart ble kåret til banens beste. Vi gjorde en veldig god kamp og hadde en plan som vi fulgte. Vi skapte en del sjanser og da er det litt kjedelig at vi taper - jeg synes vi hadde fortjent ett poeng, sier Parr til VG. Palace, som sliter under nedrykksstreken, forsvarte seg meget bra og City slet med å produsere store målsjanser. Scoringen kom ikke før Edin Dzeko satte inn sitt 50. mål i City-trøya - hans første på seks ligakamper. - Etter to kamper på få dager og med denne som den siste for året, var det viktig å vinne. Vi er fornøyde med tre poeng. Jeg synes vi hadde mange sjanser, spesielt i første omgang. Da vi gikk ut til andre var det viktig å score, og da vi gjorde det, var kampen egentlig over. Nå kan vi hvile et par dager, sier Edin Dzeko. Parr var i næheten, men fikk ikke hjelp på venstresiden, måtte forlate sin mann og stormet ut mot Navas. Backen rakk imidlertid ikke ut tidsnok til å hindre pasningen inn til spissen, som dunket kula i nettet. Dermed tar City over tabelltoppen, med en kamp mer spilt enn Arsenal. De står nå med ti hjemmeseirer på ti forsøk. Parr satser på at han får sjansen igjen mot Norwich 1. januar - ne hjemmekamp Palace ikke har råd til å tape. - Jeg regner med å spille mot Norwich første nyttårsdag også, det er ingenting som tilsier noe annet, sier Parr og legger til: - Det blir ekstremt viktig med seier mot Norwich nå, men slik blir det vel i hver eneste kamp fremover,
(Manchester City - Crystal Palace 1-0) Jonathan Parr (25) fikk igjen tillit fra start og spilte en god kamp da City måtte slite seg til seier.